**David Svozil** (s. 7. maaliskuuta 2006 Přerov, Tšekki) on tšekkiläinen jääkiekkopuolustaja, joka edustaa SM-liigajoukkue Tampereen Ilvestä. Hän pelaa pääasiassa seuran U20-joukkueessa.

Ura
---

### Seuraura

Svozil on HC Přerovin kasvatti. Hän oli kaudella 2021–2022 seuran U17-joukkueen paras syöttäjä ja toiseksi paras pistemies Tobiáš Kuchtan jälkeen tehoilla 6+36=42, joilla Svozil sijoittui koko Tšekin U17-sarjan puolustajien pistepörssissä toiseksi edellään vain Piráti Chomutovin Dominik Badinka. Hän voitti myös Přerovin sisäisen tehotilaston lukemalla +32.

Kaudeksi 2022–2023 Svozil muutti vain 16-vuotiaana Suomeen ja hän siirtyi Tampereen Ilveksen U18-joukkueeseen. Hän pelasi siellä puolet kaudestaan ja puolet seuran U20-joukkueessa. OHL-joukkue Oshawa Generals varasi Svozilin 73. pelaajana CHL:n varaustilaisuudessa 2023. Hän päätti jatkaa kaudella 2023–2024 kuitenkin Ilveksessä. Svozil teki miesten pääsarjadebyyttinsä vain 17-vuotiaana Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hänet merkittiin otteluun vain kolmella täydellä ketjulla lähteneen joukkueen kymmenenneksi hyökkääjäksi nelosketjuun. Svozil sai ottelussa jääaikaa 10.04 minuuttia.

### Maajoukkueura

Svozil pelasi World U-17 Hockey Challengessa vuonna 2022. Yhteensä hän on pelannut 30 poikien maaottelua.

Muuta
-----

Svozilin isoveli Stanislav pelaa puolustajana NHL-seura Columbus Blue Jacketsin organisaatiossa. Veljesten isä Stanislav Svozil Sr. pelasi kaudella 1996–1997 puolustajana kymmenen Extraliga-ottelua HC Slezan Opavassa. Heidän isoisänsä Stanislav Svozil vanhempi pelasi omalla urallaan HC Přerovissa puolustajana Tšekkoslovakian alempia sarjoja 1970- ja 80-luvuilla.

David Svozil on maininnut esikuvakseen Erik Karlssonin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | HC Kometa Brno | Tšekki U20 | 4 | 0 | 1 | 1 | 0 | 5 | 0 | 2 | 2 | 0 |
| 2022–2023 | Ilves | U20-SM | 17 | 3 | 8 | 11 | 16 | – | – | – | – | – |
| 1 kausi | yhteensä | U20-SM | 17 | 3 | 8 | 11 | 16 | – | – | – | – | – |

Lähteet
-------

* David Svozil Eurohockey-sivustolla (englanniksi)
* David Svozil *Elite Prospects*. Everysport Media Group AB.  (englanniksi)

### Viitteet

1. 1 2  hokejprerov - HC ZUBR PŘEROV *instagram.com*.  29.6.2022. HC ZUBR PŘEROV S.R.O. Viitattu 22.10.2023. (tšekiksi)
2. 1 2 3 4  U20-joukkue *ilves.com*. Ilves-Hockey Oy. Viitattu 22.10.2023.
3. 1 2  David Svozil *Elite Prospects*. Everysport Media Group AB.  (englanniksi)
4. ↑  Elite Prospects - Czechia U17 Stats 2021-2022 *eliteprospects.com*. Everysport Media Group AB. Viitattu 22.10.2023. (englanniksi)
5. ↑  Elite Prospects - HC Zubr Přerov U17 *eliteprospects.com*. Everysport Media Group AB. Viitattu 22.10.2023. (englanniksi)
6. ↑  Volter, Martin: Svozilův bratr doplní českou kolonii v Ilvesu. Už musel jinam, vědí Zubři *hokej.cz*.  29.6.2022. BPA sport marketing a.s. ve spolupráci s eSports.cz, s.r.o. Viitattu 22.10.2023. (tšekiksi)
7. ↑  Ilves päättää CHL:n runkosarjan Rouen Dragonsin vieraana *ilves.com*.  18.10.2023. Ilves-Hockey Oy. Viitattu 22.10.2023.
8. ↑  Matches *championshockeyleague.com*.  18.10.2023. Champions Hockey League (CHL) AG. Viitattu 22.10.2023. (englanniksi)
9. ↑  Matches *championshockeyleague.com*.  10.10.2023. Champions Hockey League (CHL) AG. Viitattu 13.10.2023. (englanniksi)
10. ↑  David Svozil *hokej.cz*. BPA sport marketing a.s. ve spolupráci s eSports.cz, s.r.o. Viitattu 22.10.2023. (tšekiksi)
11. ↑  Stanislav Svozil *Elite Prospects*. Everysport Media Group AB.  (englanniksi)
12. ↑  Stanislav Svozil *Elite Prospects*. Everysport Media Group AB.  (englanniksi)
13. ↑  Stanislav Svozil *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
10 Suomi (**A**) |
11 Álvarez |
12 Mäntykivi |
15 Virtanen |
17 Ratinen |
18 Meskanen |
19 O. Kos |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
34 J. Kos |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
57 Parikka |
74 Lancaster (**A**) |
77 Jurmo |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa